ПРИЛОЖЕНИЕ 
 към годишния финансов отчет 
на “БЪДЕЩЕ АГРО” ЕАД гр. Пловдив,
ЕИК/БУЛСТАТ: 130 343 447

1.	Общо представяне

„БЪДЕЩЕ АГРО“ ЕАД е еднолично акционерно дружество, със седалище в гр. Пловдив 4003, адрес на управление: гр. Пловдив, район Северен, ул. “Белград“ № 12, ет.6, ЕИК/БУЛСТАТ 130 343 447 и предмет на дейност: „проектиране, строителство, монтаж и експлоатация на соларни паркове; производство и продажба на електрическа енергия; внос, износ и търговия със слънчеви панели и други дейности незабранени от закона“.  
Капиталът на дружеството е в размер на 220 000 лева, разпределен в 3 450 броя обикновени поименни акции и 1 550 броя акции на приносител. Всяка акция е с номинал 44 лева.
Годишният финансов отчет на дружеството е съставен на базата на Националните счетоводни стандарти. При съставянето на отчетите не са допускани отклонения от счетоводното законодателство и обединение на суми по статии.
Информацията от предходни периоди е сравнима с тази от текущия период без да са правени корекции на информацията за предходните периоди. Отчетният период, за който се отнасят отчетите е от 01.01.2017 г. до 31.12.2017 г. включително.

2.Счетоводна политика – общо разяснение

През отчетния период не е променяна формата на отчетните форми на годишния финансов отчет, както и на индивидуалния сметкоплан за организиране на счетоводното отчитане. Няма промяна и в прилаганата счетоводна политика, включително базите за оценяване във финансовите отчети, принципите, изходните предположения, концепциите, правилата и процедурите, както и предимствата на един счетоводен принцип пред друг.
Финансовите отчети са съставени при спазване на принципите на текущо начисляване, действащо предприятие, предпазливост, съпоставимост на приходите и разходите и предимство на съдържанието пред формата. 
Годишният финансов отчет е изготвен в хил.лв. Основна единица при представяне на отчетната информация е българският лев. 
Първоначалното признаване на активите и пасивите, собствения капитал, приходите и разходите става по метода на историческата цена. В края на отчетната година се извършва проверка, относно нуждата от обезценка на активи и се преценява дали са налице условия за обезценка на активите.
Валутният курс, използван за преизчисляване на паричните позиции в чуждестранна валута е централният курс за деня на БНБ, а в края – заключителния курс на 31.12.2017 г. 
На управляващите органи на дружеството не са известни данни за несигурност относно възможността на предприятието да продължи дейността си. 
Предприятието няма задължения, които да стават дължими и изискуеми след повече от 5 години. По смисъла на притежанието на основния капитал „Бъдеще Агро“ ЕАД е дъщерно дружество на „Чаори БГ Солар“ АД. Основният капитал от 220 хил. лева се притежава същото. 

3.Специфични правила за отчитане на активи и пасиви

Отчитане на стоково-материални запаси

Стоково – материалните запаси в дружеството са представени от материали и готова продукция. Материалите при придобиване се отчитат по доставна цена, включваща покупната такава и разходи за доставка.
При потребление се прилага средно - претеглена цена.  При продажба  - пазарна цена за приход, а отчетна – за отписване. 
Готовата продукция се оценява по себестойност. При продажба се признава пазарна цена за приходи.
В баланса материалите са представени по отчетна стойност. В края на отчетния период се извършва преглед за сравнение отчетна и реализуема цена. Ако има различия (продажната по-ниска от отчетната) се прави преоценка. Разликата се включва в ОПР.

Дълготрайни активи
При отчитане на дълготрайните активи е възприет стойностен праг на същественост 700 лева, но в случай, когато актива по специфичност е с характеристика на дълготраен такъв и е с цена под определения праг, той се класифицира като дълготраен, като със специално вътрешно разпореждане се определя и конкретността. Всички други доставки на активи, които са под прага на същественост и са с характер на оборотни, се признават за краткотрайни  материални активи или се признават за разход.
При придобиване дълготрайните активи се заприходяват по доставна цена и разходи за привеждане на актива в експлоатация. При признаване на последващи разходи, свързани с увеличение на стойността на актива, които водят до  удължаване на експлотационния му срок, се признава нов актив, свързан с наличния (като допълнение) в смисъл за по-правилно начисление на счетоводната и данъчна амортизация, или се увеличава отчетната стойност на наличния, като се променя амортизационния срок.
При възникнали причини за неползване на активи повече от 12 месеца същите се изваждат от употреба и се преустановява признаването на разходи за амортизиране.
Придобиването на дълготрайни активи в дружеството е на база на необходимост от същите.
На същите при заприходяването се определя: група, експлоатационен срок и се изготвя счетоводен и данъчен амортизационен план. 
При ползване в дейността на чужди дълготрайни активи  взаимооотношенията се уреждат чрез оперативни лизингови договори с права за извършване на ремонти и подобрения за сметка на наемателя. Дълготрайни активи се доставят чрез пряка доставка или лизингови договори.
За отчетния период (към 31.12.2017 г.) състоянието на дълготрайните активи в “Бъдеще Агро” ЕАД е както следва: 
Група	Мярка	Стойност на придобиване	Коректив амортизация	Балансова стойност	
1.Земи	хил.лв.	40	0	40	
2.Машини, производствено оборудване и апаратура	хил.лв.	8277	5307	2970	
3.Съоръжения и други	хил.лв.	26	16	10	
Всичко ДА		8343	5323	3020	
 
Дълготрайните материални активи в „Бъдеще Агро“ ЕАД са представени от машини, апаратура и оборудване за производство на ел. енергия. Същите са закупени с лизингов договор от „Плама Инвестмънт“ ЕООД.
Общата стойност на активите е 8343 хил. лева по отчетна стойност. Балансовата им стойност е 3020 хил. лева.
Предвид на голямото несъответствие между високата стойност на активите и стойността на приходите е променен максималният размер на счетоводните амортизации.
Запазени са за данъчни цели фискалните такива. 
 
Отчитане на амортизациите
 
Приет е линейния метод за амортизиране. Прилагат се  амортизационни норми за разход, които се преразглеждат всяка година.
Срокът на полезно използване на отделните активи и съответните амортизационни норми за 2017 г. са определени, както следва:
Активи:			Год.аморт.норма		Дан.аморт.норма
•	Машини и оборудване			10%				30%
•	Стопански инвентар			15%				15%
•	Компютърна техника			50%				50%
Към 31.12.2017 г. набраната амортизация е 64,11% от отчетната стойност на ДА без земите и е в размер на 5323 хил.лв.

Лизинг и инвестиционни имоти

За доставката на дълготрайни активи в определени случаи  дружеството поема задължения по финансови лизингови договори.
Цената на лизинга е сбор от стойността  на актива и финансовите разходи, като последните се отлагат по  определен погасителен план за бъдещо време.
Дружеството заприходява актива  по счетоводния си баланс, с цел признаване  на текущи разходи, но собствеността се прехвърля при издължаване на договора. Финансовите разходи се признават в съответствие с погасителния план като лихви. Когато наличните дълготрайни активи са определени за бъдещи продажби  или се отдават под наем (оперативен или финансов) същите се класифицират  като „инвестиционни имоти“. Тяхното отчитане е съобразено със счетоводната политика за отчитане на дълготрайните активи  (придобиване, амортизиране, отписване). При намаление на ДА се отписва  коректива (набраната амортизация), а балансовата стойност се признава  за текущ разход срещу признаване на прихода от продажбата на актива.  Наличните ДМА (обслужващи основната дейност) са доставени чрез лизингов договор. 

Отсрочени данъци

Отсроченият данък се начислява като се прилага балансовия метод, и се отнася за временните разлики между балансовата стойност на активите и пасивите за целите на счетоводното им отчитане и балансовата стойност за данъчни цели. Размерът на остросечия данък е основан на очаквания начин на рейлизация на активите или уреждане на пасивите, като се прилагат данъчните ставки в сила към датата на изготвяне на баланса или тези, които се очаква да бъдат в сила след нея.
Актив по отсрочени данъци се начислява само до размера, до който е възможно бъдещата облагаема печалба да бъде налична при условие, че неизползваните данъчни загуби и кредити могат да бъдат използвани. Отсрочените данъчни активи са намалени с размера на тези, за които бъдещата изгода не е повече вероятно да бъде реализирана.
Пасив по отсрочени данъци се начислява задължително за всички възникнали облагаеми временни разлики, от които ще произтекат суми, с които ще се увеличи данъчната печалба или ще се намали данъчната дагуба през бъдещи периоди, когато балансовата стойност на актива или пасива бъде възстановена или погасена.
Активите и пасивите по отсрочени данъци се представят компенсирано във финансовия отчет.
Дружеството е отчело следните временни разлики:
-	Актив по отсрочени данъци за данъчните загуби по години, които могат да бъдат ползвани;
-	Пасив по отсрочени данъци за временните разлики между счетоводните и данъчни амортизации.
		
Фундаментални грешки

“Бъдеще агро“ ЕАД е избрало да прилага препоръчителния подход. При него фундаментална грешка, която е свързана с предходни периоди, се отчита през текущия период чрез увеличение или намаление на салдото на неразпределената печалба от минали години или в увеличение на загубата от минали периоди. 
		През  2017 г. не са открити фундаментални грешки.

Отчети за паричните средства

При отчитане на паричните средства се прилага отделно отчитане на постъпления и плащания  на парични средства по източници и предназначение.  Спазват се всички разпореждания относно разходи в брой, оценки на валутни разплащания. Постъпленията и плащанията към контрагентите се посочват с включени ДДС, мита и акцизи.

Приходи и разходи

Организираното счетоводно отчитане на разходите е по икономически елементи и по направление в зависимост от специфичностите  на дейността. Вътре в отделните икономически елементи  (материали, външни услуги и други) е осигурена подробна информация за различните видове. Отделно се отчитат различните видове финансови разходи. 
За отчитането на приходите е осигурено отделно отчитане на видовете приходи:  от готова продукция, от услуги, от финансови приходи и др. 
Разликата между приходите и разходите, регистрирани през текущия период, формират финансовия резултат общо и по източници. 
Приходите се признават нетирано, без ДДС. Разходите се признават, когато възникнат или се открият.
	
Доходи на персонала

		Счетоводното отчитане на разходите за персонала е организирано като разходи за възнаграждения, данъци и осигуровки.
		Начислените разходи за текущи възнаграждения се признават за разход  в периода на възникване.  Дружеството не прилага СС 19 в частта за отлагане на неизползван отпуск и осигуровките свързани с него.

Свързани лица

Свързани лица по смисъла на основния капитал е: „Чаори БГ Солар“ АД, който е едноличен собственик на капитала.

Отчитане на финансови инструменти,  съучастия и провизиране

„БЪДЕЩЕ АГРО” ЕАД притежава финансови инструменти като  вземания и задължения. Същите се оценяват по стойност на възникване по номинал, с договорен срок за признаване вземането или задължението. При неспазването на определения срок  за овъзмездяване следва признаване на текущ разход или приход от лихви. Дружеството прилага валутни разплащания и по тази причина има и валутни оценки през текущия период и в края на годината.
Периодично и в края на отчетния период се прави подробен преглед на финансовите активи и пасиви. Извършва се оценка при спазване на ЗКПО (има се предвид срока на възникване, срока на уреждане, сигурността за уреждане). Получените разлики от оценката се признават в текущия период за разходи или приходи при спазване на данъчното законодателство.  
“БЪДЕЩЕ АГРО” ЕАД не прилага провизиране на активи и пасиви. В края на отчетния период след изпращане писма за потвърждение, несигурните за отчитане се отписват чрез начисляване разход. 

Бележки към финансовия отчет
  
1.	Дълготрайни активи по балансова стойност

Група	Мярка	31.12.2017 г.	
31.12.2016 г.
	Разлика	
1. Сгради и земи	хил. лв.	40	40	0	
2.Машини	хил. лв.	2970	3795	-825	
3.Съоръжения и други	хил. лв.	10	12	-2	
Всичко дългосрочни финансови активи	хил. лв.	3020	3847	-827	

 2.Търговски и други вземания

Вземания	Мярка	31.12.2017 г.	
31.12.2016 г.
	Разлика	
1. Клиенти и доставчици	хил. лв.	31	29	2	
2. Предоставени заеми	хил. лв.	2151	1673	478	
3. Вземания от предприятия от група	хил. лв.	10	4	6	
4. Други вземания	хил. лв.	94	32	62	
Всичко вземания	хил. лв.	2286	1738	548	

	Вземанията на Дружеството са увеличени в сравнение с предходния отчетен период. Като вземания над 1 година в Баланса е представено вземането от „РАФИНЕРИЯ ПЛАМА“ АД по предоставен заем и лихвите по него, тъй като срока на заема е м.11.2019 г.

3.Парични потоци

Компонент:	Сума (хил.лв.):	
	31.12.2017 г.	31.12.2016 г.	
Парични средства в брой:	106	297	
Безсрочни сметки /депозити/	1	10	
Общо:	107	307	

4.Доходи на персонала

Към 31.12.2017 г.  в „БЪДЕЩЕ АГРО“ ЕАД списъчния брой на персонала e 6 души. Разходите за персонал за 2017 г. са в размер на 99 хил. лв. 

5.Търговски и други задължения

Задължения	Мярка	31.12.2017 г.	
31.12.2016 г.
	Разлика	
1. Доставчици	хил. лв.	1284	632	652	
2. Задължения по лизинг	хил. лв.	1864	2384	-520	
3.Задължения към финансови предприятия	хил. лв.	1994	2499	-505	
4. Получени заеми	хил. лв.	246	246	-	
5. Други, в т. ч.	хил. лв.	48	39	9	
-	към персонала	хил. лв.	6	6	-	
-	осигурителни задължения	хил. лв.	2	1	1	
-	данъчни задължения	хил. лв.	4	1	3	
-	лихви	хил. лв.	36	31	5	
Общо задължения	хил. лв.	5436	5800	-364	

Задълженията на дружеството към 31.12.2017 г. са намалели в сравнение с тези към 31.12.2016 г. Като дългосрочни задължения в баланса са представени:
-	задълженията по получен банков заем от СИБАНК ЕАД.
-	Задълженията към „Плама Инвестмънт“ ЕООД по договор за лизинг съгл. Договор за подчинен срочен дълг към Договора за банков заем
-	Задълженията по получени парични заеми и лихвите по тях от „ВИА КЕПИТЪЛ ПАРТНЪРС“ ЕООД и „СИМФОНИЯ 2002“ АД съгл. Договор за подчинен срочен дълг към Договора за банков заем

6.Приходи

Категория приходи	Приход - стойност (хил.лв.)	Разлика	
	31.12.2017 г.	31.12.2016 г.		
Нетни приходи от продажби, в т.ч.:				
1.От продукция	1210	1193	17	
2.От услуги	6	1	5	
Обща сума на нетни приходи:	1216	1194	22	
Други лихви и финансови приходи	64	3353	-3289	
Обща сума на приходите:	1280	4547	-3267	

 7. Разходи

Категория разходи	Разход - стойност (хил.лв.)	Разлика	
	31.12.2017 г.	31.12.2016 г.		
1.Разходи за материали 	23	7	16	
2.Разходи за външни услуги	337	337	-	
3.Разходи за персонал	99	60	39	
4.Разходи за амортизация	832	831	1	
5.Други разходи	9	3	6	
Общо оперативни разходи:	1300	1238	62	
Разходи за лихви и др. финансови разходи	209	171	38	
Общо разходи	1509	1409	100	

Заключение:

Годишният финансов отчет на „БЪДЕЩЕ АГРО” ЕАД е изготвен съобразно разработената счетоводна политика, която от своя страна е в съответствие с НСС, ЗСч, както и всички законови и нормативни актове, свързани със счетоводното и данъчно законодателство. 

Съставител: _________            		Ръководител: __________
/Сийка Варимезова/				/Димитър Иванов/